2020. gada 30. jūnijā Noteikumi Nr. 403

Rīgā (prot. Nr. 42 45. §)

**Grozījumi Ministru kabineta 2006. gada 31. oktobra noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība"**

Izdoti saskaņā ar

Farmācijas likuma

5. panta 20. punktu

1. Izdarīt Ministru kabineta 2006. gada 31. oktobra noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība" (Latvijas Vēstnesis, 2006, 180. nr.; 2007, 54. nr.; 2008, 53., 150. nr.; 2009, 22., 138., 155. nr.; 2010, 18., 94., 172., 206. nr.; 2011, 35., 51., 170., 205. nr.; 2012, 79., 101., 120., 165. nr.; 2013, 179., 251. nr.; 2014, 217. nr.; 2015, 104., 245. nr.; 2016, 187. nr.; 2017, 254. nr.; 2018, 5., 158. nr.; 2019, 82., 146. nr.) šādus grozījumus:

1.1. papildināt III nodaļu ar 31.1punktu šādā redakcijā:

"31.1 Iesniedzējs nekavējoties informē Nacionālo veselības dienestu par zāļu vai medicīnisko ierīču piegāžu pārtraukumu un tā prognozēto ilgumu. Vienlaikus iesniedzējs ir tiesīgs iesniegt Nacionālajam veselības dienestam iesniegumu, kurā izteikts lūgums piegāžu pārtraukuma laikā uz laiku līdz sešiem mēnešiem nesvītrot zāles vai medicīniskās ierīces no kompensējamo zāļu saraksta. Nacionālais veselības dienests iesniedzēja sniegto informāciju elektroniski paziņo Zāļu valsts aģentūrai.";

1.2. izteikt 38.3punkta trešo teikumu šādā redakcijā:

"Turpmāk A sarakstā iekļaujamo zāļu kompensācijas bāzes cenai viena zāļu vispārīgā nosaukuma ietvaros jābūt vismaz par 5 % zemākai nekā A sarakstā attiecīgajā references grupā esošo references vai lētāko zāļu kompensācijas bāzes cena, bet, ja kompensējamo zāļu sarakstā attiecīgā zāļu vispārīgā nosaukuma vai kombinēta sastāva zāļu ietvaros ir vismaz piecas zāles, tad nākamo iekļaujamo zāļu kompensācijas bāzes cena var būt vienāda ar esošo references vai lētāko zāļu kompensācijas bāzes cenu.";

1.3. izteikt 38.4punktu šādā redakcijā:

"38.4 Ja Nacionālais veselības dienests ir saņēmis šo noteikumu 31.1punktā minēto iesniegumu, kā arī ja attiecīgās references zāles vai medicīniskās ierīces nav pieejamas zāļu lieltirgotavās, šajā periodā Nacionālais veselības dienests par references zālēm vai medicīniskajām ierīcēm nosaka nākamās lētākās Latvijas tirgū pieejamās attiecīgās grupas kompensējamās zāles vai medicīniskās ierīces.";

1.4. svītrot 44.2punktā vārdu "noteiktu";

1.5. papildināt 45.1punktu aiz vārda "nosacījumi" ar vārdiem "vai pastāv citi objektīvi apstākļi";

1.6. svītrot 62.4punktā vārdu "noteiktu";

1.7. izteikt 63.3. apakšpunktu šādā redakcijā:

"63.3. iesniedzējs nenodrošina kompensējamo zāļu vai kompensējamo medicīnisko ierīču pastāvīgu esību tirgū, izņemot gadījumu, ja Nacionālais veselības dienests ir saņēmis šo noteikumu 31.1punktā minēto iesniegumu;";

1.8. izteikt 1. pielikuma 14.9.3. apakšpunktu šādā redakcijā:

|  |  |  |  |  |
| --- | --- | --- | --- | --- |
| "14.9.3. | Kompleksais reģionālais sāpju sindroms, II tips | G90.6 | 50 | " |

1.9. izteikt 1. pielikuma 14.10.2. apakšpunktu šādā redakcijā:

|  |  |  |  |  |
| --- | --- | --- | --- | --- |
| "14.10.2. | Iekaisīga polineiropātija | G61.0; G61.1; G61.9 | 50 |  |
| G61.8 | 100 | " |

2. Noteikumi stājas spēkā 2020. gada 1. jūlijā.

Ministru prezidents A. K. Kariņš

Veselības ministre I. Viņķele